东亚广播

东亚广播公司（，朝鲜汉字：東亞放送；，简称DBS），是大韩民国一家已经弗存在个调频广播电台，是韩国全国性报纸《东亚日报》报社出钞票开个，1963年4月25号开播，到1980年11月30号一拢总开仔6,430天。因为国军保安司令全斗焕个“言论统废合”政策，来勒1980年11月30号，东亚广播关脱哉，广播电台併到KBS里向，先是叫KBS第四广播，後来改名KBS首尔广播电台。1987年爆发六月民主运动，故咾东亚日报勒垃1988年开始起手重开东亚广播，勒垃1990年提出要求恢复东亚广播个诉讼，朆成功。同年，卢泰愚政权批准新私营广播公司首尔广播公司（SBS）个设立，拿东亚广播留下来个电台设施侪用得去。

2000年1月1号，东亚媒体中心大楼造好。东亚日报勒垃2010年获得有线电视综合编排频道许可，第二年年底开通Channel A频道，重新进入广播领域。

 参考 

Category:韩国个传媒公司